wickkiey/tamil-wikipedia-chunked huggingface dataset:
# மலாயா கூட்டமைப்பில் சேரா மாநிலங்கள்

## விளக்கம்

### மலாயா கூட்டமைப்பில் சேரா மாநிலங்கள்

- மலாயா கூட்டமைப்பில் சேரா மாநிலங்கள்
(*Unfederated Malay States*) - (*Protected States*)
1. ஜொகூர்
1. கெடா
1. கிளாந்தான்
1. பெர்லிஸ்
1. திராங்கானு
# மலாயா கூட்டமைப்பில் சேரா மாநிலங்கள்

## விளக்கம்

### நீரிணைக் குடியேற்ற மாநிலங்கள்

- நீரிணைக் குடியேற்ற மாநிலங்கள்
(*Straits Settlements*) (*Crown Colony States*)
1. மலாக்கா
1. பினாங்கு
1. சிங்கப்பூர்
# மலாயா கூட்டமைப்பில் சேரா மாநிலங்கள்

## உருவாக்கம்

1874 சனவரி 20-ஆம் தேதி, நீரிணை குடியேற்றங்களின் ஆளுநரான சர் ஆண்ட்ரூ கிளார்க் (*Sir Andrew Clarke*), பேராக் சுல்தானுடன், பாங்கோர் உடன்படிக்கையை (*Treaty of Pangkor 1874*) செய்து கொண்டார்.  
அதன் மூலம் ஆளுநர் (ரெசிடென்ட்; *Resident*) எனும் ஒரு பிரித்தானிய அதிகாரிக்கு ஒரு பொருத்தமான குடியிருப்பை வழங்குவதற்குப் பேராக் சுல்தான் (*Sultan of Perak*) ஒப்புக் கொண்டார்.
# மலாயா கூட்டமைப்பில் சேரா மாநிலங்கள்

## உருவாக்கம்

### பிரித்தானிய ஆளுநர் முறை

பேராக் மாநிலத்தில், மலாய் மதம் மற்றும் கலாசாரப் பழக்கவழக்கங்களைத் தொடும் விசயங்களைத் தவிர (*Malay Religion and Customs*) மற்ற எல்லா விசயங்களிலும் பிரித்தானிய அதிகாரியின் ஆலோசனைகளைக் கேட்டுச் செயல்படவும் பேராக் சுல்தான் ஒப்புக் கொண்டார்.  
இதே ஆளுநர் (ரெசிடென்ட்) முறை அதே 1874-ஆம் ஆண்டு சிலாங்கூர் மற்றும் நெகிரி செம்பிலான் மாநிலங்களிலும் அமல் செய்யப்பட்டது. 1888-இல் பகாங்கிற்கும் நீட்டிக்கப்பட்டது.
# மலாயா கூட்டமைப்பில் சேரா மாநிலங்கள்

## உருவாக்கம்

### உண்மையான அதிகாரங்கள்

நிர்வாகத் திறனை அதிக அளவில் மேம்படுத்துவதற்காக, சிலாங்கூர், பேராக், நெகிரி செம்பிலான், பகாங் ஆகிய நான்கு மாநிலங்களும் 1895-1896-இல் மலாயா கூட்டமைப்பு மாநிலங்கள் (*Federated Malay States*) என ஒன்றிணைக்கப்பட்டன.  
இந்த அமைப்பு மிகவும் மையப்படுத்தப்பட்டது. உண்மையான அதிகாரங்கள் பிரித்தானிய அரசாங்கத்தின் ஆளுநர்களின் கைகளில் இருந்தன. முதலில் தலைமைப் பிரித்தானிய ஆளுநரிடம் (*Resident-General*) அந்த அதிகாரம் இருந்தது. பின்னர் பிரித்தானிய அரசாங்கத்தின் தலைமைச் செயலாளரிடம் (*Chief Secretary of the British Government*) ஒட்டு மொத்த கூட்டமைப்பு அதிகாரங்களும் போய்ச் சேர்ந்தன.  
இவருக்கு உதவியாக தலைமைப் பிரித்தானிய ஆளுநர்; மாநிலச் சுல்தான்கள், நான்கு மாநில பிரித்தானிய ஆளுநர்கள் மற்றும் நான்கு நியமன உறுப்பினர்கள் (*Nominated Unofficial Members*) செயல்பட்டனர்.  
டிசம்பர் 8, 1941-இல் ஜப்பானியர்கள் மலாயாவை ஆக்கிரமிக்கும் வரை இந்த அமைப்பு முறை அமலில் இருந்தது.
# கோண்டா

**கோண்டா** (**Gonda**), வட இந்தியாவின் உத்தரப் பிரதேசம் மாநிலத்தின் அவத் பிரதேசத்தில் உள்ள கோண்டா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான லக்னோவிற்கு வடகிழக்கே 120 கிலோ மீட்டர் தொலைவில் உள்ளது.
# கோண்டா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி கோண்டா நகரத்தின் மக்கள் தொகை 1,14,046 ஆகும். அதில் ஆண்கள் 59,948 மற்றும் பெண்கள் 54,098 ஆக உள்ளனர். பாலின விகிதம் 1000 ஆண்களுக்கு 902 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 80.28% ஆகவுள்ளது. இதன் மக்கள் தொகையில் இந்துக்கள் 60.59%, இசுலாமியர் 37.81%, சீக்கியர்கள் 0.36%, கிறித்தவர்கள் 0.55% மற்றும் பிறர் 0.69% ஆகவுள்ளனர்.
# கோண்டா

## இரயில் நிலையம்

கோண்டா தொடருந்து நிலையம் வழியாக
வழியாக தில்லி, லக்னோ, வாரணாசி, கோரக்பூர், டேராடூன், முசாபர்பூர், அமிர்தசரஸ், கிழக்கு சம்பாரண், கௌஹாத்தி போன்ற நகரங்களுக்கு தொடருந்துகள் செல்கிறது.
# ஹாத்ரஸ்

**ஹாத்ரஸ்** (**Hathras**), வட இந்தியாவில் உத்தரப் பிரதேசம் மாநிலத்தின் தென்மேற்கில் உள்ள மகா மாயா நகர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.இந்தி மொழியின் வட்டார வழக்கு மொழியான பிராஜ் பாஷா மொழி இந்நகரத்தில் அதிகம் பேசப்படுகிறது.இந்நகரம் பெருங்காய உற்பத்திக்கு பெயர் பெற்றது.
# ஹாத்ரஸ்

## அமைவிடம்

ஹாத்ரஸ் நகரத்தின் வடக்கே அலிகர் 36 கிலோ மீட்டர் தொலைவிலும்; மேற்கே மதுரா 41 கிலோ மீட்டர் தொலைவிலும்; தெற்கே ஆக்ரா 54 கிலோ மீட்டர் தொலைவிலும் உள்ளது.
# ஹாத்ரஸ்

## போக்குவரத்து

ஹாத்ரஸ் நகரத்தில் ஹாத்ரஸ் சந்திப்பு இரயில் நிலையம் உள்ளிட்ட் 4 இரயில் நிலையங்கள் உள்ளது.ஹாத்ரஸ் சந்திப்பு இரயில் நிலையம் வழியாக தில்லி-கான்பூர், [கயை]]-ஹவுரா செல்லும் தொடருந்துகள் செல்கிறது.
# ஹாத்ரஸ்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி ஹாத்ரஸ் நகரத்தின் மக்கள் தொகை 1,35,594 ஆகும். அதில் ஆண்கள் 72,115 மற்றும் பெண்கள் 63,479 ஆக உள்ளனர். பாலின விகிதம் 1000 ஆண்களுக்கு 880 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 17,533 ஆகவுள்ளனர். இதன் சராசரி எழுத்தறிவு 77.10% ஆகவுள்ளது. இதன் மக்கள் தொகையில் இந்துக்கள் 84.89%, இசுலாமியர் 13.54%, சமணர்கள் 0.55%, சீக்கியர்கள் 0.18%, கிறித்தவர்கள் 0.22% மற்றும் பிறர் 0.62% ஆகவுள்ளனர்.இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 29,652 மற்றும் 23 ஆகவுள்ளனர்.
# மணிநகர் சட்டமன்றத் தொகுதி

**மணிநகர் சட்டமன்றத் தொகுதி** (*Maninagar Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது அகமதாபாத் மாவட்டத்தில் உள்ளது. அகமதாபாத் மேற்கு மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.
# மணிநகர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1975 | பரோட் நவீன்சந்திர மோதிலால் | ராஷ்டிரிய மஸ்தூர் பக்ஷா |
| 1980 | ராம்லால் ரூப்லால் | இந்திரா காங்கிரசு |
| 1985 | ராம்லால் ரூப்லால் | இந்திய தேசிய காங்கிரசு |
| 1990 | கமலேஷ்பாய் கோவிந்த்பாய் படேல் | பாரதிய ஜனதா கட்சி |
| 1995 | கமலேஷ்பாய் கோவிந்த்பாய் படேல் | பாரதிய ஜனதா கட்சி |
| 1998 | கமலேஷ்பாய் கோவிந்த்பாய் படேல் | பாரதிய ஜனதா கட்சி |
| 2002 | நரேந்திர மோதி | பாரதிய ஜனதா கட்சி |
| 2007 | நரேந்திர மோதி | பாரதிய ஜனதா கட்சி |
| 2012 | நரேந்திர மோதி | பாரதிய ஜனதா கட்சி |
| 2014 | சுரேஷ்பாய் தன்ஜிபாய் படேல் | பாரதிய ஜனதா கட்சி |
| 2017 | சுரேஷ்பாய் தன்ஜிபாய் படேல் | பாரதிய ஜனதா கட்சி |
| 2022 | அமூல் பாத் | பாரதிய ஜனதா கட்சி |
**குறிப்பு**
# காஸ்கஞ்ச்

**காஸ்கஞ்ச்** (**Kasganj**), வட இந்தியாவி உத்தரப் பிரதேசம் மாநிலத்தின் கன்ஷிராம் நகர் மாவட்டத்தின் நிர்வாகத் தலைமையிடம் மற்றும் நகராட்சி ஆகும்.மாநிலத் தலைநகரமான லக்னோவிற்கு வடமேற்கே 297 கிலோ மீட்டர் தொலைவில் காஸ்கஞ்ச் நகரம் உள்ளது. இது ஆக்ராவிற்கு வடகிழக்கே 112 கிலோ மீட்டர் தொலைவில் உள்ளது.
# காஸ்கஞ்ச்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 25 வார்டுகள் கொண்ட காஸ்கஞ்ச் நகரத்தின் மக்கள் தொகை 101,277 ஆகும். அதில் ஆண்கள் 53,552 மற்றும் பெண்கள் 47,725 ஆக உள்ளனர். பாலின விகிதம் 1000 ஆண்களுக்கு 891 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13,376 ஆகவுள்ளனர். இதன் சராசரி எழுத்தறிவு 77.36% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 13,376 மற்றும் 30 ஆகவுள்ளனர். இதன் மக்கள் தொகையில் இந்துக்கள் 75.34%, இசுலாமியர் 22.94%, பௌத்தர்கள் 0.68%, சீக்கியர்கள் 0.21%, கிறித்தவர்கள் 0.56% மற்றும் பிறர் 0.28% ஆகவுள்ளனர்.
# காஸ்கஞ்ச்

## போக்குவரத்து

ஆக்ரா-பதாவுன்-பரேலி நகரங்களை இணைக்கும் மாநில நெடுஞ்சாலை எண் 33 காஸ்கஞ்ச் நகரம் வழியாகச் செல்கிறது.
# காஸ்கஞ்ச்

## போக்குவரத்து

### இருப்புப் பாதை

காஸ்கஞ்ச் இரயில் நிலையம் மதுரா, கான்பூர், பரேலி, மும்பை, அகமதாபாத், கொல்கத்தா, கௌஹாத்தி போன்ற நகரங்களுடன் இணைக்கிறது.
# மோடிநகர்

**மோடிநகர்** (**Modinagar**), வட இந்தியாவில் உள்ள உத்தரப் பிரதேசம் மாநிலத்தில் மேற்கில் அமைந்த காசியாபாத் மாவட்டத்தில் நகராட்சியுடன் கூடிய நகரம் ஆகும். இது காசியாபாத்திலிருந்து 24 கிலோ மீட்டர் தொலைவிலும்; புது தில்லியிலிருந்து 48 கிலோ மீட்டர் தொலைவிலும் உள்ளது. தேசியத் தலைநகர வலையத்தில் மோடிநகர் உள்ளது.
# மோடிநகர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 26 வார்டுகளும், 24,777 வீடுகளும் கொண்ட மோடிநகரின் மக்கள் தொகை 1,30,325 ஆகும். அதில் ஆண்கள் 69,268 மற்றும் பெண்கள் 61,057 ஆக உள்ளனர். பாலின விகிதம் 1000 ஆண்களுக்கு 881 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 88.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 17,808 மற்றும் 10 ஆகவுள்ளனர். இதன் மக்கள் தொகையில் இந்துக்கள் 93.04%, இசுலாமியர் 5.1%, பௌத்தர்கள் , சமணர்கள் 0.64%,
சீக்கியர்கள் 0.74%, கிறித்தவர்கள் 0.28%
மற்றும் பிறர் 0.19% ஆகவுள்ளனர்.
# மோடிநகர்

## கல்வி

- எஸ் ஆர் எம் பல்கலைக்கழகம்
- முல்தானிமால் மோடி பட்டமேற்படிப்பு கல்லூரி
- கின்னி தேவி மோடி மகளிர் பட்டமேற்படிப்பு கல்லூரி
- கே என் மோடி பொறியியல் கல்லூரி
# மாநிலங்களவைத் தேர்தல்கள் 1958

**மாநிலங்களவைத் தேர்தல்கள் 1958** (*1958 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவையின் உறுப்பினர்களைத் தேர்ந்தெடுப்பதற்காக 1958ஆம் ஆண்டில் நடைபெற்ற தேர்தல்கள் ஆகும்.
# மாநிலங்களவைத் தேர்தல்கள் 1958

## தேர்தல்கள்

பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1958-ல் தேர்தல் நடைபெற்றது. *பட்டியல் முழுமையடையவில்லை.*
# மாநிலங்களவைத் தேர்தல்கள் 1958

## இடைத்தேர்தல்

கீழ்க்கண்ட இடைத்தேர்தல் 1958ஆம் ஆண்டு நடைபெற்றது.
**மாநிலங்களவை உறுப்பினர்கள் 1954-1960**  
| - | அசாம் | லிலா தர் பரூவா | இதேகா | (தேர்ந்தெடுக்கப்பட்டது 27/08/1958 1960 வரை) |
| --- | --- | --- | --- | --- |
| ஆந்திரா | பி கோபால ரெட்டி | இதேகா | (தேர்ந்தெடுக்கப்பட்டது 18/08/1958 1960 வரை) |  |
| தில்லி | அகமது ஏ மிர்சா | சுயேட்சை | (தேர்ந்தெடுக்கப்பட்டது 17/09/1958 1964 வரை) |  |
| மதராசு | அப்துல் ரஹீம் | இதேகா | (1962 வரை) |  |
| ராஜஸ்தான் | சாதிக் அலி | இதேகா | (தேர்ந்தெடுக்கப்பட்டது 04/11/1958 1964 வரை) |  |
| உத்தரப் பிரதேசம் | தரம் பிரகாசு | இதேகா | (தேர்ந்தெடுக்கப்பட்டது 09/08/1958 1962 வரை) |  |
| உத்தரப் பிரதேசம் | அபீசு முகமது இப்ராகிம் | இதேகா | (தேர்ந்தெடுக்கப்பட்டது 18/08/1958 1962 வரை) | } |
# 2022 கஞ்சூருகான் விளையாட்டரங்கு துர்நிகழ்வு

2022 அக்டோபர் 1 அன்று இந்தோனேசியா நாட்டின் கிழக்கு ஜாவாவின் மலாங்கில் கஞ்சூருகான் விளையாட்டரங்கில் நடந்த கால்பந்து கூட்டமைப்பு போட்டி ஒன்றின்போது தோற்ற அணியின் ஆதரவாளர்கள் ஆடுகளத்தை ஆக்கிரமித்தனர். இந்தக்கலவரத்தை கட்டுப்படுத்த காவல்துறை எடுத்த நடவடிக்கையால் கூட்டநெரிசல் ஏற்பட்டு மிகக் கூடுதலானோர் உயிரிழந்தனர். அரேமா கால்பந்து கழகத்திற்கும் பெர்செபயா சுரபாயா அணிக்குமிடையேயான இந்தப் போட்டியில் அரேமா அணியினர் தோற்றனர். இதனை ஏற்கவியலாத அவ்வணியின் ஆதரவாளர்கள் ஆடுகளத்தை ஆக்கிரமித்து காவல்படையினருடன் கலவரத்தில் ஈடுபட்டனர். எதிர் அணி வீரர்களையும் தாக்க முற்பட்டனர். இதனைக் கட்டுப்படுத்த கலவரக் காவல்படையினர் கண்ணீர் புகை குண்டு வீசினர். விளையாட்டரங்கில் இருந்த பார்வையாளர்களுக்கு இதனால் மூச்சுத்திணறல் ஏற்பட வெளியேற முற்பட்டபோது நெரிசல் ஏற்பட்டது. இந்த கூட்டநெரிசலில் 125 பேர் உயிரிழந்தனர் எனவும் நூற்றுக்கும் கூடுதலானோர் காயமடைந்ததாகவும் மதிப்பிடப்படுகிறது. இது கால்பந்து போட்டிநிகழ்வொன்றில் ஆசியாவில் நடந்த மிக மோசமான துர்நிகழ்வாக கருதப்படுகிறது.
# குர்ஜா நகரம்

**குர்ஜா** (**Khurja**), வட இந்தியாவின் உத்தரப் பிரதேசம் மாநிலத்தில் உள்ளபுலந்தசகர் மாவட்டதில் நகராட்சியுடன் கூடிய நகரம் ஆகும். இது மாவட்டத் தலைமையிடமான புலந்தசகரிலிருந்து 20 கிலோ மீட்டர் தொலைவிலும்; தில்லியிலிருந்து 85 கிலோ மீட்டர் தொலைவிலும் உள்ளது. குர்ஜா நகரம் பீங்கான் மட்பாண்ட உற்பத்திக்கு புகழ்பெற்றது.
மட்பாண்டம்]]
# குர்ஜா நகரம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 27 வார்டுகளும், 21,548 வீடுகளும் கொண்ட குர்ஜா நகரத்தின் மக்கள் தொகை 121,207 ஆகும். அதில் ஆண்கள் 63,825 மற்றும் பெண்கள் 57,382 ஆக உள்ளனர். பாலின விகிதம் 1000 ஆண்களுக்கு 899 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி எழுத்தறிவு 66.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 16,316 மற்றும் 40 ஆகவுள்ளனர். இதன் மக்கள் தொகையில் இந்துக்கள் 58.11%, இசுலாமியர் 39.97%, சீக்கியர்கள் 0.25%, கிறித்தவர்கள் 0.24% மற்றும் பிறர் 1.43% ஆகவுள்ளனர்.
# விக்கிப்பீடியா:Statistics/weekly/2-Oct-2022
# மாநிலங்களவைத் தேர்தல்கள் 1957

**மாநிலங்களவைத் தேர்தல்கள் 1957** (*1957 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1957ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.
# மாநிலங்களவைத் தேர்தல்கள் 1957

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.
# மாநிலங்களவைத் தேர்தல்கள் 1957

## தேர்தல்கள்

### தேர்ந்தெடுக்கப்பட்ட உறுப்பினர்கள்

1957-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1957-1963 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1963ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*
**1957-1963 காலத்திற்கான ராஜ்யசபா உறுப்பினர்கள்**  
| - | பரிந்துரைக்கப்பட்டது | நியமனம் |
| --- | --- | --- |
| - | } |  |
# மாநிலங்களவைத் தேர்தல்கள் 1957

## இடைத்தேர்தல்

1957ஆம் ஆண்டு பின்வரும் இடைத்தேர்தல் நடைபெற்றது.  
**மாநிலங்களவை உறுப்பினர் பதவிக் காலம் 1958-1964**  
| தில்லி | மகன்லால் பி ஜோஷி | இதேகா | (தேர்தல் 31/01/1957 1962 வரை) பதவி விலகல் 01/03/1962 மக்களவை |  |
| --- | --- | --- | --- | --- |
| தில்லி | எஸ்கே டே | இதேகா | (தேர்தல் 31/01/1957 1962 வரை) பதவி விலகல் 01/03/1962 3வது மக்களவை |  |
| ஆந்திரா | எம். எச். சாமுவேல் | இதேகா | (தேர்தல் 18/04/1957 1958 வரை) |  |
| ஒரிசா | புபானந்த தாஸ் | இதேகா | (தேர்தல் 20/04/1957 இறப்பு 23/02/1958) |  |
| பஞ்சாப் | ராஜ்குமாரி அம்ரித் கவுர் | இதேகா | (தேர்தல் 20/04/1957 1958 வரை) |  |
| பஞ்சாப் | ஜுகல் கிஷோர் | இதேகா | (தேர்தல் 20/04/1957 1962 வரை) |  |
| ராஜஸ்தான் | ஜெய் நாராயண் வியாசு | இதேகா | (தேர்தல் 20/04/1957 1960 வரை) |  |
| மதராசு | டி. எசு. பட்டாபிராமன் | இதேகா | (தேர்தல் 20/04/1957 1960 வரை) |  |
| மதராசு | என் ராமகிருஷ்ண ஐயர் | இதேகா | (தேர்தல் 20/04/1957 1960 வரை) |  |
| பம்பாய் | மகன்லால் பி ஜோஷி | இதேகா | (தேர்தல் 22/04/1957 1958 வரை) |  |
| பம்பாய் | சோனுசின் டி பாட்டீல் | இதேகா | (தேர்தல் 22/04/1957 1958 வரை) |  |
| பம்பாய் | ஜெதலால் எச் ஜோஷி | இதேகா | (தேர்தல் 22/04/1957 1960 வரை) |  |
| பம்பாய் | பிஎன் ராஜபோஜ் | இதேகா | (தேர்தல் 22/04/1957 1962 வரை) |  |
| உத்தரப் பிரதேசம் | புருசோத்தம் தாசு தாண்டன் | இதேகா | (தேர்தல் 22/04/1957 1962 முதல் 1962 வரை) பதவி விலகல் 01/01/1960 |  |
| உத்தரப் பிரதேசம் | ஹிரா வல்லப திரிபாதி | இதேகா | (தேர்தல் 22/04/1957 1960 வரை) |  |
| மெட்ராஸ் | எஸ் அம்மு | இதேகா | (தேர்தல் 22/04/1957 கால அளவு 1960 வரை) |  |
| கேரளா | டாக்டர் பாரேகுன்னல் ஜே தாமஸ் | இதேகா | (தேர்தல் 22/04/1957 1962 வரை ) |  |
| மைசூர் | பி. சி. நஞ்சுண்டய்யா | இதேகா | (தேர்தல் 25/04/1957 1960 வரை) |  |
| மைசூர் | பி சிவா ராவ் | இதேகா | (தேர்தல் 25/04/1957 1960 வரை) |  |
| பீகார் | ஷீல் பத்ரா யாஜீ | இதேகா | (தேர்தல் 27/04/1957 1958 வரை) |  |
| மதராசு | ஏவி குஹம்பு - | இபொக | (தேர்தல் 27/04/1957 காலம் 1960 வரை) |  |
| ஒரிசா | பூபானந்தா தாஸ் | இதேகா | (தேர்தல் 27/04/1957 1958 வரை ) இறப்பு 23/02/1958 |  |
| ஒரிசா | லிங்கராஜ் மிஸ்ரா | இதேகா | (தேர்தல் 27/04/1957 1962 வரை ) இறப்பு 19/12/1957 |  |
| அசாம் | சுரேஷ் சந்திர தேப் | இதேகா | (தேர்தல் 03/05/1957 1960 வரை) |  |
| மேற்கு வங்காளம் | சந்தோஷ் குமார் பாசு | இதேகா | (தேர்தல் 03/05/1957 1958 வரை) |  |
| மேற்கு வங்காளம் | சீதாராம் டகா | இதேகா | (தேர்தல் 03/05/1957 1958 வரை) |  |
| மேற்கு வங்கம் | நிஹார் ரஞ்சன் ரே | இதேகா | (தேர்தல் 03/05/1957 1962 வரை) |  |
| பரிந்துரைக்கப்பட்டது | டாக்டர் தாரா சந்த் | நியமனம் | (தேர்தல் 22/08/1957 1962 வரை) |  |
| மதராசு | சுவாமிநாதன் அம்மு | இதேகா | (தேர்தல் 09/11/1957 1960 வரை) |  |
| பம்பாய் | ஜாதவ்ஜி கே மோடி | இதேகா | (தேர்தல் 21/11/1957 பதவிக்காலம் 1962 வரை) | } |
# 2022 சிகாகோ மாரத்தான்

**2022 சிகாகோ மாரத்தான்** (*2022 Chicago Marathon*) 2022 ஆம் ஆண்டு அக்டோபர் மாதம் 9 ஆம் தேதியன்று நடைபெற உள்ளது.. இம்மாரத்தான் அமெரிக்க நாட்டின் சிகாகோ நகரத்தில் நடைபெறும் வருடாந்திர மாரத்தான் பந்தயத்தின் 44 ஆவது பதிப்பாகும். ஓர் உலக தடகள அடையாள சாலை பந்தயங்கள் நிகழ்வாக நடைபெறும் இப்பந்தயம் உலக அளவில் நடைபெறும் நான்கு பெரிய மாரத்தான் பந்தயங்களில் ஒன்றாகும்.. இப்பந்தயம் ஆறு வாரங்களுக்கு நடைபெறும். நிகழ்வில் 40,000 பேருக்கும் மேற்பட்ட ஓட்டப்பந்தய வீரர்கள் பங்கேற்பார்கள் என்று எதிர்பார்க்கப்படுகிறது.
# 2022 சிகாகோ மாரத்தான்

## போட்டியாளர்கள்

முந்தைய ஆண்டு பந்தயத்தில் வெற்றி பெற்ற எத்தியோப்பியாவைச் சேர்ந்த சீஃபு துரா தனது பட்டத்தை தக்கவைத்துக் கொள்ள மீண்டும் வருவார் என்று எதிர்பார்க்கப்படுகிறது. 2019 ஆம் ஆண்டு துபாயில் 2:03:40 மணி நேரத்தில் மராத்தான் ஓடிய இவரது சகநாட்டவரான எர்பாசா நெகாசாவௌம் பந்தயத்தில் இவருடன் சேருவார் என்றும் எதிர்பார்க்கப்படுகிறது. கென்ய நாட்டு ஓட்டப்பந்தய வீரர்களான பெர்னார்ட்டு கோச் மற்றும் எலிசா ரோட்டிச்சு ஆகியோரும் இப்போட்டிக்கு வருவார்கள் என்று எதிர்பார்க்கப்படுகிறது.  
கென்ய ஓட்டப்பந்தய வீராங்கனை உரூத் செபங்கெடிச்சு, நடப்பு சாம்பியனாக பெண்களுக்கான பந்தயத்தில் வெற்றி பெற விரும்புகிறார். எத்தியோப்பிய ஓட்டப்பந்தய வீரர்களான உருட்டி அகா மற்றும் ஏவன் அய்லு தெசே மற்றும் கென்ய ஓட்டப்பந்தய வீரர்களான செலசுடின் செப்சிர்சிர் மற்றும் விவியன் கிப்லாகாட்டு ஆகியோரும் இக்களத்தில் சேர திட்டமிடப்பட்டுள்ளனர்.  
அமெரிக்க சக்கர நாற்காலி தடகள வீராங்கனையான தாட்டியானா மெக்ஃபேடன், சிகாகோ மராத்தானை இதற்கு முன்பு ஒன்பது முறை வென்றுள்ளார். இவர் தனது பட்டத்தை காப்பாற்றிக் கொள்ள வருவார் என்றும் எதிர்பார்க்கப்படுகிறது.
# மலேசியா-தாய்லாந்து எல்லை

**மலேசியா-தாய்லாந்து எல்லை** (ஆங்கிலம்: *Malaysia–Thailand Border*; மலாய்: *Sempadan Malaysia-Thailand*; தாய் மொழி: ชายแดนมาเลเซีย–ไทย); என்பது மலேசியா மற்றும் தாய்லாந்து நாடுகளைப் பிரிக்கும் அனைத்துலக எல்லையாகும்.  
தீபகற்ப மலேசியா; மலாக்கா நீரிணை; தாய்லாந்து வளைகுடா (*Gulf of Thailand*); தென் சீனக் கடல் ஆகியவற்றின் குறுக்கே 595&nbsp;கி.மீ. (370&nbsp;மைல்) வரை அமைந்துள்ள ஒரு நில எல்லை. கோலோக் ஆறு (*Golok River*) எனும் அனைத்துலக எல்லை ஆறு, இந்த இரு நாடுகளின் கிழக்குப் பகுதியில் அமைந்துள்ள ஓர் ஆறு. 95&nbsp;கி.மீ. நீளத்தைக் கொண்டது.
# மலேசியா-தாய்லாந்து எல்லை

## பொது

1909-ஆம் ஆண்டு சயாம் நாட்டிற்கும் மலாயாவுக்கும் இடையே ஓர் எல்லை ஒப்பந்தம் செய்து கொள்ளப்பட்டது. அந்த ஒப்பந்தத்தின் பெயர் பிரித்தானிய-சயாமிய உடன்படிக்கை (1909). அப்போது தாய்லாந்து நாடு **சயாம்** (**Siam**) (என்று அழைக்கப்பட்டது)  
20-ஆம் நூற்றாண்டின் முற்பகுதியில் வட மலாயா மாநிலங்களான கெடா, கிளாந்தான், பெர்லிஸ் மற்றும் திராங்கானு ஆகியவற்றின் மீது பிரித்தானியா அதன் செல்வாக்கைச் செலுத்தத் தொடங்கியது.
# மலேசியா-தாய்லாந்து எல்லை

## பொது

### பிரித்தானியாவின் அழுத்தங்கள்

பிரித்தானியாவின் செல்வாக்கு மற்றும் அழுத்தங்களின் காரணமாக மலேசியா-தாய்லாந்து நில எல்லை அமைந்தது. அந்தக் காலக்கட்டத்தில் அந்த நான்கு மலாய் மாநிலங்களும் சயாமியர்களின் கட்டுப்பாட்டில் இருந்தன.  
தற்போது, மலேசியாவின் கெடா, கிளாந்தான், பெர்லிஸ் மற்றும் திராங்கானு மாநிலங்கள்; மற்றும் தாய்லாந்தின் சத்துன் (*Satun*), சொங்கலா (*Songkhla*), யாலா (*Yala*), நாராதிவாட் (*Narathiwat*) மாநிலங்கள்; மலேசியா மற்றும் தாய்லாந்தின் எல்லைகளாக உள்ளன.
# மலேசியா-தாய்லாந்து எல்லை

## பொது

### கடல் எல்லை ஒப்பந்தங்கள்

-டானோக் எல்லைக் கடவையில் மலேசியா-தாய்லாந்து எல்லைக் கல்.]]
1971-ஆம் ஆண்டில் மலேசியாவும் தாய்லாந்தும் மலாக்கா நீரிணைக்கான ஒரு பிராந்திய (*Territorial Sea Agreement*) கடல் ஒப்பந்தத்தைச் செய்து கொண்டன. அதே போல 1979-ஆம் ஆண்டில் ஒரு நில எல்லை ஒப்பந்தத்தையும் (*Continental Shelf Boundary Agreement*) செய்து கொண்டன.  
1990-ஆம் ஆண்டில், 7,250 சதுர கி.மீ. கடல் பகுதியில் உள்ள கனிம வளங்களைப் பகிர்ந்து கொள்ள இரு நாடுகளும் ஒப்புக் கொண்டன.
# மலேசியா-தாய்லாந்து எல்லை

## நில எல்லை

மலேசியா-தாய்லாந்து நில எல்லையானது 658-கி.மீ. நீளம் கொண்டது. வடக்கு தீபகற்ப மலேசியா மற்றும் தெற்கு தாய்லாந்தில் உள்ள பல மலைத் தொடர்களின் அடிவாரத்தில் 552-கி.மீ. நீளம்; கோலோக் ஆற்றின், (ஆங்கிலம்: *Golok River*; மலாய்: *Sungai Golok*); குறுக்கே 106 கி.மீ. நீளம் கொண்டது.  
மேற்குப் பகுதியில் இரு நாடுகளின் நில எல்லை பெர்லிஸ் ஆறு (*Perlis River*) முகத்துவாரத்தின் வடக்கே தொடங்குகிறது. இந்த இடத்தில் இருந்து சயூன் மலைத் தொடரை (*Sayun Range*) நோக்கி நகர்கிறது.
# மலேசியா-தாய்லாந்து எல்லை

## நில எல்லை

### சிங்கோரா மலை முகடுகள்

அருகே மலேசிய எல்லைச் சுவர்]]
தாய்லாந்தின் சி தாமராட் (*Si Thammarat*) மலைகளின் அடிவாரத்தில் ஏறக்குறைய 15 மைல்கள் (24&nbsp;கி.மீ.) நகர்ந்து, பின்னர் கிழக்கு நோக்கி லாம் யாய் ஆறு (*Lam Yai River*) மற்றும் மலேசியாவின் பெர்லிஸ் ஆறு ஆகிய ஆறுகளைக் கடக்கிறது.  
பின்னர் கெடா சிங்கோரா (*Singgora*) மலைகளின் முகடுகள் வழியாகச் செல்கிறது. பின்னர் தெற்கு நோக்கி பேராக் ஆறு மற்றும் பட்டாணி ஆறு (*Pattani River*) ஆகிய ஆறுகளைக் கடக்கிறது.
# மலேசியா-தாய்லாந்து எல்லை

## நில எல்லை

### தித்திவாங்சா மலைத்தொடர்

பின்னர் இந்த எல்லையானது தீபகற்ப மலேசியாவின் பிரதான மலைத் தொடரான தித்திவாங்சா மலைத்தொடர் (மலாய்: *Banjaran Titiwangsa*) பகுதியின் வடக்குப் பகுதியில் பேராக் ஆறு மற்றும் பெர்காவ் ஆறு (*Pergau River*) வழியாக கிழக்கு நோக்கி நகர்கிறது.  
தாய்லாந்து பகுதியில் பட்டாணி ஆறு மற்றும் சாய் புரி ஆறு (*Sai Buri River*) ஆகியவை எல்லைகளாக உள்ளன. அதன் பின்னர் மலேசியப் பகுதியில் ஜெலி குன்றை (*Jeli Hill*) அடைகிறது. புக்கிட் ஜெலியில், 8.5&nbsp;கி.மீ. எல்லைப் பகுதி இரு நாடுகளாலும் இன்று வரையில் சர்ச்சைக்கு உரியதாகவே உள்ளது.
# விஜய் சிங் யாதவ்

**விஜய் சிங் யாதவ்** (1953 - 16 மே 2021) என்பவர் பீகாரைச் சேர்ந்த இந்திய அரசியல்வாதி ஆவார். இவர் இராச்டிரிய ஜனதா தளம் கட்சியின் உறுப்பினராக ஆவார். இவர் இந்திய நாடாளுமன்றத்தின் மாநிலங்களவை உறுப்பினராக இருந்தார். இவர் முன்பு பாரதிய ஜனதா கட்சியின் உறுப்பினராக தானாபூரிலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார்.  
இவர் 16 மே 2021 அன்று 68 வயதில் இறந்தார்.
# சிக்கோபாத்

**சிக்கோபாத்** (**Shikohabad**), வட இந்தியாவின் உத்தரப் பிரதேசம் மாநிலத்தின் தென்மேற்கில் அமைந்த பிரோசாபாத் மாவட்டத்தில் அமைந்த நகராட்சி ஆகும். இது யமுனை ஆற்றின் கரையில் உள்ளது. இது மாவட்டத் தலைமையிடமான பிரோசாபாத்திற்கு தென்மேற்கே 21.5 கிலோ மீட்டர் தொலைவிலும்; மாநிலத் தலைநகரான லக்னோவுக்கு கிழக்கே 273.7 கிலோ மீட்டர் தொலைவிலும்; ஆக்ராவிற்கு மேற்கே 68.9 கிலோ மீட்டர் தொலைவிலும் உள்ளது.
# சிக்கோபாத்

## பெயர்க் காரணம்

முகலாயப் பேரரசர் ஷாஜகான்-மும்தாஜ் மகால் தம்பதியரின் மூத்த மகன் தாரா சிக்கோ ஆவார். இவரை பதவி வெறி பிடித்த இவரது தம்பி அவுரங்கசீப், தன் அண்ணன் தாரா சிக்கோவை கொன்று விடுகிறார். அவரது நினைவாக அவுரங்கசீப் இந்நகரத்தை இந்நிறுவி, தாரா சிக்கோவின் பெயரிட்டார்.
# சிக்கோபாத்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 25 வார்டுகளும், 18,622 வீடுகளும் கொண்ட சிக்கோபாத் நகரத்தின் மக்கள் தொகை 1,07,404 ஆகும். அதில் ஆண்கள் 56,794 மற்றும் பெண்கள் 50,610 ஆக உள்ளனர். பாலின விகிதம் 1000 ஆண்களுக்கு 891 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,798 மற்றும் 23 ஆகவுள்ளனர். இதன் மக்கள் தொகையில் இந்துக்கள் 79.71%, இசுலாமியர் 18.38%, சமணர்கள் 1.19%, சீக்கியர்கள் 0.38%, கிறித்தவர்கள் 0.16% மற்றும் பிறர் 0.18% ஆகவுள்ளனர்.
# சிக்கோபாத்

## இருப்புப் பாதை

சிக்கோபாத் சந்திப்பு தொடருந்து நிலையம்தில்லி-ஹவுரா செல்லும் இருப்புப் பாதையில் உள்ளது.
===சாலைப் போக்குவரத்து==
சிக்கோபாத் நகரம் வழியாக மாநில நெடுஞ்சாலை எண் 84 மற்றும் தேசிய நெடுஞ்சாலை எண் 19 செல்கிறது. இது ஆக்ரா, மதுரா, பிரோசாபாத், நொய்டா, புது தில்லி, ஏட்டா, கான்பூர், அலகாபாத், வாரணாசி போன்ற நகரங்களுடன் இணைக்கிறது.
# செம்பழுப்பு வயிற்று தகைவிலான்

**செம்பழுப்பு வயிற்று தகைவிலான்** (*Rufous-bellied swallow*)(*செக்ரோபிசு பாதியா*) என்பது மலாய் தீபகற்பத்தில் இனப்பெருக்கம் செய்யும் ஒரு தகைவிலான் குருவிச் சிற்றினம் ஆகும். இது மங்கலான வரிகளுடன் ஆழ்ந்த செம்பழுப்பு அடிப்பகுதியையும், கோடுகளற்ற பின்பகுதியினையும் கொண்டுள்ளது. இது பொதுவாக இதன் நெருங்கிய உறவினரான வரித் தகைவிலானிலிருந்து சிற்றின நிலைக்கு உயர்த்தப்பட்டது.
# சுல்தான்பூர்

**சுல்தான்பூர்** (**Sultanpur**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தின் அமைந்த சுல்தான்பூர் மாவட்டத்தின் நிர்வாகத் தலமையிடம் மற்றும் நகராட்சி ஆகும். இது கோமதி ஆற்றின் கரையில் உள்ளது.மாநிலத் தலைநகரான லக்னோவிற்கு 135 கிலோ மீட்டர் தொலைவிலும்; அயோத்திக்கு தெற்கே 65.4 கிலோ மீட்டர் தொலைவிலும் சுல்தான்பூர் உள்ளது.
# சுல்தான்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி
வார்டுகளும், வீடுகளும் கொண்ட
நகரத்தின் மக்கள் தொகை 1,07,640 ஆகும். அதில் ஆண்கள் 56,420 மற்றும் 51,220 பெண்கள் ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11,647 ஆகவுள்ளனர். இதன் சராசரி எழுத்தறிவு 87.59% ஆகவுள்ளது. இதன் மக்கள் தொகையில் இந்துக்கள் 69.03%, இசுலாமியர் 29.59%, கிறித்தவர்கள் 0.26% மற்றும் பிறர் 1.64% ஆகவுள்ளனர்.
# சுல்தான்பூர்

## போக்குவரத்து

### சாலைகள்

லக்னோ-வாரணாசி நான்கு வழித்தட தேசிய நெடுஞ்சாலை எண் 56 மற்று இரட்டை வழித்தட தேசிய நெடுஞ்சாலை எண் 56 சுல்தான்பூர் நகரத்துடன் இணக்கிறது.
# சுல்தான்பூர்

## போக்குவரத்து

### இரயில் நிலையம்

சுல்தான்பூர் சந்திப்பு இரயில் நிலையம் மாநிலத்தின் முக்கிய நகரங்களுடன் இணைக்கிறது.
# சுல்தான்பூர்

## கல்வி

- மகாராணா பிரதாப் பட்டமேற்படிப்பு கல்லூரி
- Kamla Nehru Institute for Physical and Social Sciences.
- கமலா நேரு தொழில்நுட்ப நிறுவனம்
- கே என் ஐ பி எஸ் எஸ் மேலாண்மை நிறுவனம்
- கமலா நேரு உடற்பயிற்சி மற்றும் சமூக அறிவியல் நிறுவனம்
# தாண்டா

**தாண்டா** (**Tanda**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் அமைந்த அம்பேத்கர் நகர் மாவட்டத்தில் உள்ள தாண்ட வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது காக்ரா ஆற்றின் கரையில் உள்ளது. இது மாவட்டத் தலைநகரான அக்பர்பூருக்கு வடகிழக்கே 20 கிலோ மீட்டர் தொலைவிலும்; அயோத்திக்கு தென்கிழக்கில் 60.4 கிலோ மீட்டர் தொலைவிலும்; மாநிலத் தலைநகரான லக்னோவுக்கு 182 கிலோ மீட்டர் தொலைவிலும் உள்ளது. தாண்டா நகரம் கைத்தறி லுங்கி உற்பத்திக்கு பெயர் பெற்றது.
# தாண்டா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 25 வார்டுகளும், 14,597 வீடுகளும் கொண்ட நகரத்தின் மக்கள் தொகை 95,516 ஆகும். அதில் ஆண்கள் 49,429 மற்றும் பெண்கள் 46,087 ஆக உள்ளனர். பாலின விகிதம் 1000 ஆண்களுக்கு 938 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.66% ஆகவுள்ளனர். இதன் சராசரி எழுத்தறிவு 77.60% ஆகவுள்ளது. இதன் மக்கள் தொகையில் இந்துக்கள் 27.03%, இசுலாமியர் 72.16%, சீக்கியர்கள் 0.43%, கிறித்தவர்கள் 0.22% மற்றும் பிறர் 0.15% ஆகவுள்ளனர்.
# தாண்டா

## போக்குவரத்து

### இரயில் நிலையம்

தாண்டா இரயில் நிலையம் பைசாபாத், அயோத்தி, அக்பர்பூர் போன்ற நகரங்களுடன் இணைப்பு கொண்டுள்ளது.
# தாண்டா

## போக்குவரத்து

### சாலைகள்

மீதான கல்வாரி பாலம்]]
தாண்டா நகரம் வழியாக தேசிய நெடுஞ்சாலை எண் 233 ஏ, 232 மாநில நெடுஞ்சாலைகள் செல்கிறது.
# தர்சன் தர்மராஜ்

**தர்சன் தர்மராஜ்** (*Darshan Dharmaraj*, ; 2 மார்ச் 1981 –&nbsp;2 அக்டோபர் 2022) இலங்கைத் திரைப்பட, நாடக, தொலைக்காட்சி நடிகரும், ஓவியரும் இவர் சிட்னி சந்திரசேகராவின் *ஏ9* என்ற சிங்களத் தொலைக்காட்சி நாடகம் மூலம் முதன் முதலில் அறிமுகமானார். 2012 ஆம் ஆண்டில் அசோக அந்தங்கமவின் *இனி அவன்* திரைப்படத்தில் முன்னாள் விடுதலைப் புலிப் போராளியாக நடித்தமைக்காக இவருக்கு பன்னாட்டுத் திரைப்பட விழாக்களில் சிறந்த நடிகருக்கான விருது வழங்கப்பட்டது.
# தர்சன் தர்மராஜ்

## ஆரம்ப வாழ்க்கை

லிங்கநாதன் என்ற இயற்பெயர் கொண்ட தர்சன் இரத்தினபுரி மாவட்டம், இறக்குவானை என்ற ஊரில் உள்ள தேயிலைத் தோட்டம் ஒன்றில் பிறந்தார். அங்குள்ள சென் யோன் தமிழ் வித்தியாலயத்தில் கல்வி பயின்றார். தந்தை தர்மராஜ் ஒரு சிறந்த ஓவியக் கலைஞர். தந்தையிடம் ஓவியம் கற்றுக் கொண்டார். தொடர்ந்து பிரசன்ன விதானகே, அசோகா அந்தகம, பூதி கீர்த்திசேன ஆகிய புகழ்பெற்ற இயக்குநர்களின் நாடகங்களில் நடிக்கும் வாய்ப்பு கிடைத்தது.  
இத்தாலியின் சிறந்த தயாரிப்பாளரும், இயக்குநருமான உபெர்ட்டோ பசோலினியின் *மச்சான்* (2008) என்ற சிங்கள/ஆங்கிலத் திரைப்படத்தில் நடித்தார். இத்திரைப்படம்
2008 முதல் 2010 வரை பன்னாட்டுத் திரைப்பட விழாக்கள் அனைத்திலும் திரையிடப்பட்டு பல விருதுகளையும் வென்றது.
# தர்சன் தர்மராஜ்

## திரைப்படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2008 | *பிரபாகரன்* | விடுதலைப் புலிகளின் தலைவர் | சிங்களம் |  |
| 2008 | *மச்சான்* | சுரேஷ் | சிங்களம், ஆங்கிலம் |  |
| 2009 | *இரா ஹண்ட யட்ட* | விடுதலைப் புலிப் போராளி | சிங்களம் |  |
| 2012 | *இனி அவன்* | அவன் | தமிழ் | *சிறந்த நடிகர் - தெரண லக்சு திரைப்பட விருது (2013)
*சிறந்த நடிகர் - ஹிரு கோல்டன் திரைப்பட விருது (2014) |
| 2012 | *மாதா* | யோகா | சிங்களம் |  |
| 2015 | *அட்ரசு நா* (முகவரி இல்லை) | குப்பயாமெ கோரிங் | சிங்களம் |  |
| 2015 | *இசுபந்தான* | தர்சன் | சிங்களம் |  |
| 2016 | *உலத் எக்கய் பிலத் எக்கய்* | கரப்பிட்டிய தர்சன் | சிங்களம் |  |
| 2017 | *அலோக்கோ உடப்படி* | தட்டிய | சிங்களம் |  |
| 2018 | *கோமாளி கிங்ஸ்* | மோகன் | தமிழ் |  |
| 2018 | *பொரிசதய* | களு மாத்தையா | சிங்களம் |  |
| 2018 | *தவென விகாகன்* | விலங்கு வதையாளர் | சிங்களம் |  |
| 2020 | *சுனாமி* | செல்வம் | சிங்களம் |  |
| 2020 | *சுபர்ணா* | ஆயோ 433 | சிங்களம் |  |
| 2021 | *கவுருத் தன்னெ நா* | சிங்களம் |  |  |
| TBD | *ஆகார்ச* | ரகு | சிங்களம் |  |
| TBD | *பண்டுர* | சிங்களம் |  |  |
| TBD | *ரிக்கி டீனின் சாகசங்கள்* | ஓட்டுனர் | சிங்களம் |  |
| TBD | *மொனாரா விலக்* | சிங்களம் |  |  |
| TBD | *ஜீவா* | சிங்களம் |  |  |
| TBD | *பாஸ்போர்ட்* | சிங்களம் |  |  |
| 2019 | *நமது தந்தைகளின் வீடு* | பலமொழி |  |  |
| TBD | *மரியா* | சிங்களம் |  |  |
| TBD | *வழக்கு இல 447* | *அறிவிப்பில்* | சிங்களம் |  |
| 2022 | *வித்துக்கள்* | தமிழ்/சிங்களம்/ஆங்கிலம் |  |  |
# சுவான்டே பாபோ

**சுவான்டே பாபோ** (Svante Pääbo)([ˈsvanːtɛ ˈpæːbo] ; பிறப்பு 20 ஏப்பிரல் 1955) மாந்தவளர்ச்சி மரபியல் துறையில் ஓர் ஆய்வாளர் பெற்ற சுவீடன் நாட்டு மரபியல் வல்லுநரும் நோபல் பரிசு பெற்றவரும் ஆவார். தொல்லுயிரி மரபியல் நிறுவனர்களில் ஒருவரான இவர் நியண்டர்தால் மனித மரபணு குறித்து விரிவாக ஆய்வு மேற்கொண்டுள்ளார். 1997-ல் செருமனியின் லைப்சிக்கில் உள்ள மேக்சு பிளாங்க் மாந்தவியல் கூர்ப்பு (படிவளர்ச்சி) நிறுவனத்தின் மரபியல் துறையின் இயக்குநராக நியமிக்கப்பட்டார். இவர் சப்பானில் உள்ள ஒகினாவா அறிவியல் மற்றும் தொழில்நுட்ப நிறுவனத்தில் பேராசிரியராகவும் உள்ளார்.  
2022-ல், இவருக்கு உடலியல் அல்லது மருத்துவத்திற்கான நோபல் பரிசு "அழிந்துபோன முன்மாந்த மரபணுக்கள் மாந்தவினத்தின் கூர்ப்பு (படிவளர்ச்சி)" பற்றிய இவரது கண்டுபிடிப்புகளுக்காக வழங்கப்பட்டது.
# சுவான்டே பாபோ

## கல்வி மற்றும் ஆரம்ப வாழ்க்கை

பாபோ ஸ்டாக்ஹோமில் பிறந்தார். இவரது தாயார், எசுத்தோனிய வேதியியலாளர் கரின் பாபோவுடன் வளர்ந்தார்.  
அடினோவைரஸின் ஈ19 புரதம் நோயெதிர்ப்பு மண்டலத்தை எவ்வாறு மாற்றியமைக்கிறது என்பதை ஆராய்ந்து 1986-ல் உப்சாலா பல்கலைக்கழகத்தில் தனது முனைவர் பட்டத்தைப் பெற்றார்.
# சுவான்டே பாபோ

## ஆராய்ச்சி

தொல்லுயிரி மரபியல் பிரிவினை நிறுவியவர்களில் ஒருவராக பாபோ அறியப்படுகிறார். 1997ஆம் ஆண்டில், நியானடெர்டல் பள்ளத்தாக்கில் உள்ள பெல்டோபர் கிரோட்டோவில் காணப்பட்ட ஒரு மாதிரியிலிருந்து உருவான நியண்டர்தால் மனித இழைமணி டி. என். ஏ. (எம். டி. என். ஏ.)வினை வெற்றிகரமாக வரிசைப்படுத்தியதாக பாபோ சகாக்கள் தெரிவித்தனர்.  
ஆகத்து 2002-ல், பாபோவின் துறையானது "மொழி மரபணு", பாக்சு பீ2 பற்றிய கண்டுபிடிப்புகளை வெளியிட்டது. இக்கண்டுபிடிப்புகள் மொழி குறைபாடுகள் உள்ள சில நபர்களில் குறைபாடு பாக்சு பீ2 மரபணு குறைபாட்டினால் ஏற்படுவதாகத் தெரிவித்தது.  
2006ஆம் ஆண்டில், நியண்டர்டால்களின் முழு மரபணுவையும் புனரமைக்கும் திட்டத்தை பாபோ அறிவித்தார். 2007ஆம் ஆண்டில், *டைம்* இதழின் ஆண்டின் மிகவும் செல்வாக்கு மிக்க 100 நபர்களில் ஒருவராக இவரது பெயர் பட்டியலிடப்பட்டது.  
பிப்ரவரி 2009-ல், சிகாகோவில் உள்ள அறிவியல் மேம்பாட்டிற்கான அமெரிக்க சங்க (AAAS) வருடாந்திர கூட்டத்தில், மேக்சு பிளாங்க் மானுடவியல் பரிணாம நிறுவன நியண்டர்டால் மரபணுவின் முதல் வரைவின் தொகுப்பு நிறைவுற்றதாக அறிவிக்கப்பட்டது. 454 உயிர் அறிவியல் நிறுவனத்துடன் இணைந்து 3 பில்லியனுக்கும் அதிகமான டி. என். ஏ. அடிப்படை இணைகள் வரிசைப்படுத்தப்பட்டன. பாபோ தலைமையிலான இந்தத் திட்டம், நவீன மனிதர்களின் சமீபத்திய பரிணாம வரலாற்றில் புதிய வெளிச்சத்தை ஏற்படுத்தும் எனத் தெரிவிக்கப்பட்டது.  
மார்ச் 2010-ல், பாபோ மற்றும் சக பணியாளர்கள் சைபீரியாவில் உள்ள தெனிசோவா குகையில் கண்டுபிடிக்கப்பட்ட விரல் எலும்பின் டி. என். ஏ. பகுப்பாய்வு பற்றிய அறிக்கையை வெளியிட்டனர். *தெனிசோவா கோமினின்* என்ற சிற்றினம் இன்னும் அங்கீகரிக்கப்படாத *கோமோ* பேரினத்தைச் சேர்ந்த அழிந்துபோன சிற்றின எலும்பு என்று தெரிவிக்கப்பட்டது. தெனிசோவனின் கண்டுபிடிப்பு டிஎன்ஏ பகுப்பாய்வு மூலம் முன்னர் அறியப்படாத *கோமினின்* முதல் முறையாகக் கண்டுபிடிக்கப்பட்டது.  
மே 2010-ல், பாபோவும் அவரது சகாக்களும் நியண்டர்தால் மனித மரபணுவின் வரைவு வரிசையை *அறிவியல்* எனும் பன்னாட்டு ஆய்விதழில் வெளியிட்டனர். இவரும் இவரது குழுவும் நியண்டர்தால்களுக்கும் யூரேசிய (ஆனால் துணை-சஹாரா ஆப்பிரிக்க அல்ல) மனிதர்களுக்கும் இடையில் இனப்பெருக்கம் இருக்கலாம் என்று முடிவு செய்தனர். தொன்மை மற்றும் உடற்கூறியல்-நவீன மனிதர்களுக்கு இடையேயான கலப்புக் கோட்பாட்டிற்கு அறிவியல் சமூகத்தில் ஆதரவு அதிகரித்து வருகிறது. இருப்பினும் சில தொல்பொருள் ஆராய்ச்சியாளர்கள் இந்த முடிவைப் பற்றி சந்தேகம் கொண்டுள்ளனர். நவீன மனித மற்றும் நியாண்டர்தால் மனித மரபணுக்களின் இந்த கலவையானது தெற்கு ஐரோப்பாவில் சுமார் 50,000 முதல் 60,000 ஆண்டுகளுக்கு முன்பு நிகழ்ந்ததாக மதிப்பிடப்பட்டுள்ளது.  
2014ஆம் ஆண்டில், இவர் **நியண்டர்தால் மனிதன்: தொலைந்து போன மரபணு தொகுப்பினைத் தேடி** என்ற புத்தகத்தை வெளியிட்டார். இந்த புத்தகத்தில், பாபோ தனது நினைவுக் குறிப்பு மற்றும் பிரபலமான அறிவியலின் கலவையான வடிவத்தில், மனித பரிணாமம் குறித்த தனது எண்ணங்களுடன் நியண்டர்தால் மரபணுவை வரைபடமாக்குவதற்கான ஆராய்ச்சி முயற்சியின் வெற்றியினை தெரிவித்திருந்தார்.  
2020-ல், பாபோ பாதிக்கப்பட்டவர்களுக்கு மருத்துவமனையில் சேர்க்கும் தேவைகளின் தொடர்புடைய நிகழ்வுகள் மற்றும் கோவிட்-19 நோய்க்கான பாதிப்பு ஆகியவை டி. என். ஏ. பகுப்பாய்வு மூலம் மரபணு பகுதி 3-இல் உள்ள மரபணு மாறுபாடுகளில் வெளிப்படுகிறது என்று தீர்மானித்தது. இந்த நோயானது ஐரோப்பிய நியண்டர்தால் மனித பாரம்பரியத்துடன் தொடர்புடையது என்றும் பாதிக்கப்பட்டவர்கள் நோயின் மிகவும் கடுமையான வடிவத்தை உருவாக்கும் அபாயத்தை இந்த அமைப்பு சுமத்துகிறது என்றும் தீர்மானித்தார். தெரிவிக்கின்றன.
# சுவான்டே பாபோ

## ஆராய்ச்சி

### விருதுகளும் கௌரவங்களும்

1992ஆம் ஆண்டில், ஜெர்மன் ஆராய்ச்சியில் வழங்கப்படும் மிக உயர்ந்த கவுரவமான ஜெர்மன் ஆராய்ச்சி அறக்கட்டளையின் காட்பிரைட் வில்கெல்ம் லீப்னிசு பரிசைப் பெற்றார். 2000ஆம் ஆண்டில் அரச சுவீடன் அறிவியல் அகாதமியின் உறுப்பினராக பாபோ தேர்ந்தெடுக்கப்பட்டார். 2005ஆம் ஆண்டில், இவர் மருத்துவத்திற்கான மதிப்புமிக்க லூயிஸ்-ஜீன்டெட் பரிசைப் பெற்றார். 2008-ல், அறிவியல் மற்றும் கலைகளுக்கான *ஆர்டர் பர் லெ மெரைட்டின்* உறுப்பினர்களில் பாபோ சேர்க்கப்பட்டார். இதே ஆண்டில் அமெரிக்கச் சாதனையாளர் அகாதமியின் *தங்கத் தட்டு* விருதைப் பெற்றார். அக்டோபர் 2009-ல், எதிர்காலத்திற்கான அறக்கட்டளை, 1984ஆம் ஆண்டு தொடங்கி 2,400 ஆண்டுகள் பழமையான மம்மியுடன் பண்டைய டி. என். ஏவை தனிமைப்படுத்தி வரிசைப்படுத்தியதற்காக பாபோவுக்கு 2009 கிசுட்லர் பரிசினை அறிவித்தது. சூன் 2010-ல், ஐரோப்பிய உயிர்வேதியியல் சங்கங்களின் கூட்டமைப்பு உயிர் வேதியியல் மற்றும் மூலக்கூறு உயிரியலில் சிறந்த சாதனைகளுக்காக தியோடர் புச்சர் பதக்கத்தை இவருக்கு வழங்கியது. 2013ஆம் ஆண்டில், பரிணாம மரபியலில் சிறந்த ஆராய்ச்சிக்காக மரபியலில் குரூபர் பரிசைப் பெற்றார். சூன் 2015-ல், என். யு. ஐ. கால்வேயில் இவருக்கு மதிப்புறு முனைவர் *(ஹானரிஸ் காசா)* பட்டம் வழங்கப்பட்டது. இவர் 2016-ல் அரச சமூகத்தின் வெளிநாட்டு உறுப்பினராகத் தேர்ந்தெடுக்கப்பட்டார். மேலும் 2017-ல், டான் டேவிட் பரிசு வழங்கப்பட்டது. 2018-ல் இவர் அறிவியல் ஆராய்ச்சி பிரிவில் இளவரசி அசுடூரியாசு விருதுகளையும், 2020-ல் சப்பான் பரிசு, 2021-ல் மாசுரி பரிசு மற்றும் 2022-ல் உடலியல் அல்லது மருத்துவத்திற்கான நோபல் பரிசினையும் பெற்றார்.
# சுவான்டே பாபோ

## வாழ்க்கை

பாபோவின் 2014ஆம் ஆண்டு புத்தகமான *நியாண்டர்தால் மேன்: இன் சர்ச் ஆஃப் லாஸ்ட் ஜீனோம்ஸில்*, வெளிப்படையாகத் தான் இருபாலீர்ப்பு கொண்டவர் என்று கூறினார். இவர் முதனியியல் ஆய்வாளர் லிண்டா விஜிலன்ட்டைச் சந்திக்கும் வரை எதிர்பாலிர்பற்ற ஆண் என்று கருதினார். இவர்கள் பல ஆவணங்களை இணைந்து எழுதியுள்ளனர். இவர்கள் லைப்சிக்கில் ஒரு மகன், ஒரு மகளுடன் வாழ்ந்து வருகின்றனர்.
# சுவான்டே பாபோ

## மேலும் பார்க்கவும்

- ஆரிஜின்சு ஆப் அசு (நம்முடையத் தோற்றம்) (2011 பிபிசி தொடர்)
- பர்ஸ்ட் பீப்பிள்சு (முதல் மக்கள்) (2015 பிபிஎஸ் தொடர்)
# ஆரிஜின்சு ஆப் அசு (நம்முடையத் தோற்றம்)

**ஆரிஜின்சு ஆப் அசு (நம்முடையத் தோற்றம்)**(*Origins of Us*) என்பது பிபிசி 2 ஒளிபரப்பிய பிரித்தானியத் தொலைக்காட்சி ஆவணத் தொடராகும். இது மனித பரிணாமத்தைப் பற்றியது. இதனை ஆலிசு இராபர்ட் தொகுத்து வழங்கினார்.  
இந்தத் தொடர் மூன்று அத்தியாயங்களைக் கொண்டுள்ளது. ஒவ்வொன்றும் ஒரு மணிநேரம் ஓடக்கூடியது.  
- அத்தியாயம் 1: ஒளிபரப்பு தேதி 17 அக்டோபர் 2011 - எலும்புகள்
- அத்தியாயம் 2: ஒளிபரப்பு தேதி 24 அக்டோபர் 2011 - உணவுப்பாதை
- அத்தியாயம் 3: ஒளிபரப்பு தேதி 31 அக்டோபர் 2011 - மூளை
# பர்ஸ்ட் பீப்பிள்சு (முதல் மக்கள்)

***பர்ஸ்ட் பீப்பிள்சு (முதல் மக்கள்)*** என்பது பூமியில் உள்ள முதல் மனிதர்களைப் பற்றிய ஐந்து பகுதிகளாக ஒளிபரப்பப்பட்ட பொது ஒளிபரப்புச் சேவை தொலைக்காட்சியின் ஆவணப் படமாகும். இந்த நிகழ்ச்சி 2015-ல் ஒளிபரப்பப்பட்டது. மனிதர்கள் ஒவ்வொரு கண்டத்தையும் எப்படி அடைந்தார்கள், பல்வேறு புதைபடிவ கண்டுபிடிப்புகளில் கவனம் செலுத்தி, நவீனக் காலத்துக்கு முந்தைய மனித இடம்பெயர்வு பற்றிய ஆராய்ச்சியின் பின்னணியினை விவரிக்கின்றது. இந்த ஆய்வுகளில் ஈடுபட்டுள்ள பல ஆராய்ச்சியாளர்களுடனான நேர்காணல்கள் இந்த திட்டத்தில் அடங்கும். மரபியல் வல்லுநர்களான சுவான்டே பாபோ மற்றும் எஸ்கே வில்லர்ஸ்லெவ் மற்றும் மானுடவியலாளர்கள் ஜான் டி. ஹாக்ஸ் மற்றும் நிக்கோல் வாகுஸ்பேக் முக்கியப் பங்காற்றினர்.
# பர்ஸ்ட் பீப்பிள்சு (முதல் மக்கள்)

## அத்தியாயங்கள்

1. "முதல் மக்கள்: அமெரிக்கர்கள்" கென்னவிக் மேனுடன் அவரது டி.என்.ஏ. அவரைப் பற்றி என்ன வெளிப்படுத்துகிறது என்பது பற்றிய நீண்ட விவாதத்துடன் அத்தியாயம் தொடங்குகிறது
1. "முதல் மக்கள்: ஆப்பிரிக்கா" இந்த அத்தியாயம் மொராக்கோவில் காணப்படும் ஜெபல் இர்ஹவுட் மண்டை ஓட்டை விவாதிக்கிறது. மேற்கு மற்றும் மத்திய ஆபிரிக்காவில் உள்ள மற்ற மனிதர்களின் ஆதாரங்களையும் இது விவாதிக்கிறது. இது மனிதனின் ஆய்வு தேவையை வலியுறுத்தியது. இந்த தேவையின் காரணமாக இவர்கள் மற்ற மக்களைச் சந்தித்தனர். நவீன மனித டி.என்.ஏ. நியாண்டர்தால்கள் போன்ற பிற மனித இனங்களுடன் பழமையான *கோமோ சேபியன்* கலப்பினைக் காட்டுகிறது.இந்த திட்டம் முதல் மக்களுக்கும் நவீன கால ஆத்திரேலிய பழங்குடியினருக்கும் இடையிலான நெருங்கிய தொடர்புகளை ஆராய்கிறது.
1. "முதல் மக்கள்: ஐரோப்பா" இது *கோமோ சேபியன்சுடன்* வந்த ஐரோப்பாவில் கலையின் வெளிப்பாட்டினை எடுத்துக்காட்டுகிறது.
# அல்பானி மருத்துவ நிறுவனப் பரிசு

**மருத்துவம் மற்றும் உயிரியல் மருத்துவ ஆராய்ச்சிக்கான அல்பானி மருத்துவ நிறுவனப் பரிசு** (*Albany Medical Center Prize in Medicine and Biomedical Research*) என்பது மருத்துவம் மற்றும் உயிரியல் மருத்துவ ஆராய்ச்சியில் அமெரிக்காவின் இரண்டாவது மிக உயர்ந்த மதிப்புள்ள பரிசாகும். இது அல்பானி மருத்துவ நிறுவனத்தால் வழங்கப்படுகிறது. உலகெங்கிலும் உள்ள மருத்துவத்திற்கான பரிசுகளில், அல்பானி மருத்துவ நிறுவனப் பரிசு நான்காவது மிகவும் உயரிய விருதாகும் (உயிர் அறிவியலுக்கான $3 மில்லியன் திருப்புமுனை பரிசு, மருத்துவத்திற்கான $1.2 மில்லியன் நோபல் பரிசு மற்றும் வாழ்க்கை அறிவியல் மற்றும் மருத்துவத்திற்கான $1 மில்லியன் ஷா பரிசுக்குப் பிறகு).  
இந்தப் பரிசு ஆண்டுதோறும் வழங்கப்படும். இதன் மதிப்பு $500,000 டாலர் ஆகும். இந்தப் பரிசு மருத்துவர் அல்லது விஞ்ஞானி அல்லது குழுவிற்கு வழங்கப்படுகிறது. இவர்களின் மேம்பட்ட நோயாளி பராமரிப்பு, மருத்துவ சுகாதார பராமரிப்பு மற்றும் மருத்துவ ஆராய்ச்சியில் குறிப்பிடத்தக்க முன்னேற்றத்திற்குப் பங்காற்றியவர்களுக்கு இப்பரிசு வழங்கப்படுகிறது.  
இந்தப் பரிசு இதன் நிறுவனர், மறைந்த மோரிசு "மார்டி" சில்வர்மேனின் சிறப்பு திட்டமாகும். மார்ச் 2001-ல் அல்பானி, நியூயார்கில் நடந்த தொடக்க விருது வழங்கும் விழாவில், சில்வர்மேன் பாரம்பரியமாக மெழுகுவர்த்தி ஒன்றை ஏற்றித் தொடங்கிவைத்தார். இப்பரிசு காலம் காலமாக நூறு ஆண்டுகளாகத் தொடர வேண்டும் என்பது இவரின் விருப்பம். ஒவ்வொரு வருடமும் மெழுகுவர்த்தியை ஏற்றி விருது பெறுபவரைக் கௌரவிப்பதாக சில்வர்மேனின் வாக்குறுதி இருந்தது.
# அல்பானி மருத்துவ நிறுவனப் பரிசு

## பரிசு பெற்றவர்கள்

2021: பத்திரிகை வெளியீடு  
- பார்னி கிரஹாம்
- கடலின் கரிகோ
- ட்ரூ வைஸ்மேன்  
2020:  
- விருது வழங்கப்படவில்லை  
2019: பத்திரிகை வெளியீடு  
- பெர்ட் வோகெல்ஸ்டீன்
- இர்விங் வெய்ஸ்மேன்  
2018: பத்திரிகை வெளியீடு  
- ஜேம்ஸ் பி. அலிசன்
- கார்ல் எச். ஜூன்
- ஸ்டீவன் ஏ. ரோசன்பெர்க்  
2017: பத்திரிகை வெளியீடு  
- எமானுவேல் சார்பெந்தியே
- ஜெனிபர் தெளதுனா
- லூசியானோ மராஃபினி
- பிரான்சிஸ்கோ ஜுவான் மார்டினெஸ் மோஜிகா
- ஃபெங் ஜாங்  
2016: பத்திரிகை வெளியீடு  
- எஃப். உல்ரிச் ஹார்ட்ல்
- ஆர்தர் எல். ஹார்விச்
- சூசன் எல். லிண்ட்கிஸ்ட்  
2015: பத்திரிகை வெளியீடு  
- கார்ல் டீசரோத்
- சியோலியாங் சியே  
2014: பத்திரிகை வெளியீடு  
- அலெக்சாண்டர் வர்ஷவ்ஸ்கி  
2013: பத்திரிகை வெளியீடு  
- பிரையன் ஜே. ட்ரூக்கர்
- பீட்டர் சி. நோவெல்
- ஜேனட் டி. ரௌலி  
2012: பத்திரிகை வெளியீடு  
- ஜேம்சு ஈ. டார்னெல் இளையோர்
- ராபர்ட் ஜி. ரோடர்  
2011: பத்திரிகை வெளியீடு  
- எலைன் புச்சு
- ஜேம்ஸ் ஏ. தாம்சன்
- சின்யா யாமானாக்கா  
2010: பத்திரிகை வெளியீடு  
- டேவிட் போட்ஸ்டீன்
- பிரான்சிஸ் எஸ். காலின்ஸ்
- எரிக் எஸ். லேண்டர்  
2009: பத்திரிகை வெளியீடு  
- புரூஸ் பொய்ட்லர்
- சார்லஸ் ஏ. டினாரெல்லோ
- ரால்ப் ஸ்டைன்மன்  
2008: பத்திரிகை வெளியீடு  
- ஜோன் ஏ. ஸ்டீட்ஸ்
- எலிசபெத் பிளாக்பர்ன்  
2007: பத்திரிகை வெளியீடு  
- இராபர்டு இலெவுக்கோவித்ஃசு
- சாலமன் எச். ஸ்னைடர்
- ரொனால்ட் எம். எவன்ஸ்  
2006: பத்திரிகை வெளியீடு  
- சீமோர் பென்சர்  
2005: பத்திரிகை வெளியீடு  
- இராபர்ட் எஸ். லாங்கர்  
2004:  
- ஸ்டான்லி என். கோஹன்
- ஹெர்பர்ட் டபிள்யூ. போயர்  
2003:  
- மைக்கேல் எஸ். பிரவுன்
- ஜோசப் எல். கோல்ட்ஸ்டைன்  
2002:  
- அந்தோனி ஃபாசி  
2001:  
- அர்னால்ட் ஜே. லெவின்
# அல்பானி மருத்துவ நிறுவனப் பரிசு

## மேலும் பார்க்கவும்

- மருத்துவ விருதுகளின் பட்டியல்
# தேவரியா

**தேவரியா** (**Deoria**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தின் கிழக்கில் அமைந்த தேவரியா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது கோரக்பூர் நகரத்திற்கு கிழக்கே 45 கிலோ மீட்டர் தொலைவிலும்; மாநிலத் தலைநகரான லக்னோவிலிருந்து 317 கிலோ மீட்டர் தொலைவிலும்; வாரணாசிக்கு வடக்கே 209 கிலோ மீட்டர் தொலைவிலும் உள்ளது. இது பிகார் மாநில எல்லையை ஒட்டியுள்ள நகரம் ஆகும்.
# தேவரியா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 25 வார்டுகளும், 20076 வீடுகளும் கொண்ட தேவரியா நகரத்தின் மக்கள் தொகை 1,29,479 ஆகும். அதில் ஆண்கள் 67,462 மற்றும் பெண்கள் 62,017 ஆக உள்ளனர். பாலின விகிதம் 1000 ஆண்களுக்கு 919 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 86.80% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6.32% மற்றும் 1.72% ஆகவுள்ளனர். இதன் மக்கள் தொகையில் இந்துக்கள் 87.77%, இசுலாமியர் 11.66%, பௌத்தர்கள் , சமணர்கள் ,
சீக்கியர்கள் 0.20%, கிறித்தவர்கள் 0.14 % மற்றும் பிறர் 0.23% ஆகவுள்ளனர்.
# தேவரியா

## இரயில் நிலையம்

தேவரியா இரயில் நிலையம்கோரக்பூர்-மவூ-அலகாபாத் மற்றும் தில்லி-கான்பூர்-கோரக்பூர்-ஹாஜிப்பூர்-பரௌனி-கொல்கத்தா இருப்புப் பாதையிலும் அமைந்துள்ளது.
# அக்பர்பூர், அம்பேத்கர் மாவட்டம்

**அக்பர்பூர்** (**Akbarpur**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் உள்ள அம்பேத்கர் நகர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது தமசா ஆற்றின் கரையில் உள்ளது. இது மாநிலத் தலைநகரான லக்னோவிற்கு தென்கிழக்கே 187 கிலோ மீட்டர் தொலைவில் உள்ளது. இது அயோத்திக்கு 50 கிலோ மீட்டர் தொலைவில் உள்ளது.
# அக்பர்பூர், அம்பேத்கர் மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 61 வார்டுகளும், 17,720 வீடுகளும் கொண்ட நகரத்தின் மக்கள் தொகை 1,11,447 ஆகும். அதில் ஆண்கள் 57,330 மற்றும் பெண்கள் 54,117 ஆக உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு 74.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 15,310 மற்றும் 50 ஆகவுள்ளனர். இதன் மக்கள் தொகையில் இந்துக்கள் 75.29%, இசுலாமியர் 23.99%, கிறித்தவர்கள் 0.21% மற்றும் பிறர் 0.42% ஆகவுள்ளனர்.
# அக்பர்பூர், அம்பேத்கர் மாவட்டம்

## பொருளாதாரம்

அரிசி ஆலைகள், கைலிகள் தயாரிக்கும் விசைத்தறி கூடங்கள் இந்நகரத்தில் அதிகம் உள்ளது.
# அக்பர்பூர், அம்பேத்கர் மாவட்டம்

## போக்குவரத்து

### சாலைகள்

சாலைகள் மூலம் அக்பர்பூர் பைசாபாத், அயோத்தி, லக்னோ, சுல்தான்பூர், ரேபரேலி, அமேதி, ஆசம்கர், ஜவுன்பூர், வாரணாசி, அலகாபாத் போன்ற நகரங்களுடன் இணைக்கப்பட்டுள்ளது. இந்தியாவின் வேகமாக செல்லும் பூர்வாஞ்சல் விரைவுச் சாலை அக்பர்பூர் வழியாகச் செல்கிறது.
# அக்பர்பூர், அம்பேத்கர் மாவட்டம்

## போக்குவரத்து

### இரயில் நிலையம்

அக்பர்பூர் இரயில் நிலையம் அருகேபைசாபாத், அயோத்தி இரயில் நிலையங்கள் உள்ளது.
# அக்பர்பூர், அம்பேத்கர் மாவட்டம்

## போக்குவரத்து

### வானூர்தி நிலையம்

இதனருகே அமைந்த அயோத்தி வானூர்தி நிலையம் உள்ளது.
# அக்பர்பூர், அம்பேத்கர் மாவட்டம்

## கல்வி

- இராஜ்கியா பொறியியல் கல்லூரி, அம்பேத்கர் நகர்
- மகா மாயா வேளான்மை பொறியீயல் பொறியியல் மற்றும் தொழில்நுட்பக் கல்லூரி
- மகா மாயா ராஜ்கியா அலோபதி மருத்துவக் கல்லூரி
# மாநிலங்களவைத் தேர்தல்கள் 2001

**மாநிலங்களவைத் தேர்தல்கள் 2001** (*2001 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2001ஆம் ஆண்டு பல்வேறு தேதிகளில் நடத்தப்பட்ட தேர்தல்கள் ஆகும். அசாமிலிருந்து 2 உறுப்பினர்களும் தமிழ்நாட்டிலிருந்து 6 உறுப்பினர்களும் மாநிலங்களவைக்குத்தேர்ந்தெடுக்கப்பட்டனர்.
# மாநிலங்களவைத் தேர்தல்கள் 2001

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.
# மாநிலங்களவைத் தேர்தல்கள் 2001

## தேர்தல்கள்

### தேர்ந்தெடுக்கப்பட்ட உறுப்பினர்கள்

2001-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2001-2007 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2007ஆம் ஆண்டில் ஓய்வு பெற்றனர்.
**2001-2007 காலத்திற்கான ராஜ்யசபா உறுப்பினர்கள்**  
| - | அசாம் | மன்மோகன் சிங் | இதேகா | ஆர் |
| --- | --- | --- | --- | --- |
| அசாம் உ.பி.யிலிருந்து பாஜகவின் சியாம் லால் 16/02/2001 முதல் உறுப்பினரானார்.
# காசீப்பூர்

**காசீப்பூர்** (**Ghazipur**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் அமைந்த காசீப்பூர் மாவட்டத்தின் நிர்வாகத் தலமையிட நகரம் மற்றும் நகராட்சி ஆகும். இது மாநிலத் தலைநகரான லக்னோவிற்கு தென்கிழக்கில் 346 கிலோ மீட்டர் தொலைவில் உள்ளது. இந்நகரத்தில் பிரித்தானிய இந்தியாவின் தலைமை ஆளுநர் காரன்வாலிசின் நினைவு மண்டபம் உள்ளது.
# காசீப்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி
வார்டுகளும், வீடுகளும் கொண்ட
நகரத்தின் மக்கள் தொகை 1,10,587 ஆகும். அதில் ஆண்கள் 57,954 மற்றும் பெண்கள் 52,633 ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 84.27% ஆகவுள்ளது. இதன் மக்கள் தொகையில் இந்துக்கள் 72.33%, இசுலாமியர் 26.77%, கிறித்தவர்கள் 0.32% மற்றும் பிறர் 0.15% ஆகவுள்ளனர்.
# காசீப்பூர்

## போக்குவரத்து

காசீப்பூர் நகர இரயில் நிலையம் உள்ளது. காசீப்பூர் வானூர்தி நிலையம், காசீப்பூர்-மாவூ சாலையில் உள்ளது.
# மலேசியாவின் எல்லைகள்

**மலேசியாவின் எல்லைகள்** (ஆங்கிலம்: *Borders of Malaysia*; மலாய்: *Sempadan Malaysia*); என்பது மலேசியாவின் அண்டை நாடுகளான புரூணை; இந்தோனேசியா; ஆகிய நாடுகளுடன் மலேசியா கொண்டுள்ள நிலம் சார் எல்லைகளையும்; பிலிப்பீன்சு; சிங்கப்பூர் மற்றும் வியட்நாம் ஆகிய நாடுகளுடன் மலேசியா கொண்டுள்ள கடல் சார் எல்லைகளையும் குறிப்பதாகும். அண்டை நாடுகளுடனான ஒப்பந்தங்களின் மூலம் மலேசியாவின் கடல் எல்லைகளின் ஒரு பகுதி பிரித்துப் பகிரப்பட்டு உள்ளது.  
இருப்பினும் இந்தோனேசியா; பிலிப்பீன்சு; தாய்லாந்து மற்றும் சிங்கப்பூர் ஆகிய நாடுகளுடன் நிலம், கடல் மற்றும் பிற எல்லை ஒப்பந்தங்களை மீண்டும் வரையறுக்கவும் மலேசியா ஒப்பந்தங்களைக் கொண்டுள்ளது.  
அத்துடன் மலேசியாவும் அதன் நிலவியல் வரைபட ஆயுவுத் துறையால் வெளியிடப்பட்ட 1979 வரைபடத்தின் மூலம் அதன் கடல் எல்லைகளை ஒருதலைப்பட்சமாக அறிவித்து உள்ளது. இந்த வரைப்பட எல்லைகளை மலேசியாவின் அண்டை நாடுகள் ஏற்றுக் கொள்ளவில்லை. அதனால் கடந்த காலங்களில் சில எல்லைத் தகராறுகளும் ஏற்பட்டு உள்ளன.
# மலேசியாவின் எல்லைகள்

## நில எல்லைகள்

மலேசியாவின் மொத்த நில எல்லையின் நீளம் 3,147.3 கி.மீ.
# மலேசியாவின் எல்லைகள்

## நில எல்லைகள்

### புரூணை

புரூணையுடனான மலேசியாவின் எல்லை 481.3 கி.மீ. நீளம் கொண்டது. தென் சீனக் கடலில் அதன் கடற்கரையைத் தவிர, போர்னியோ தீவில் மலேசியாவின் சரவாக் மாநிலத்தால் புரூணை முழுமையாகச் சூழப்பட்டு உள்ளது.
# மலேசியாவின் எல்லைகள்

## நில எல்லைகள்

### இந்தோனேசியா

போர்னியோ தீவில் இந்தோனேசியாவுடன் நில எல்லையை மலேசியா பகிர்ந்து கொள்கிறது. மலேசியாவின் சபா மற்றும் சரவாக் மாநிலங்கள் இந்தோனேசியாவின் எல்லைக்கு வடக்கே அமைந்துள்ளன.  
இந்தோனேசியாவின் வடக்கு கலிமந்தான், கிழக்கு கலிமந்தான் மற்றும் மேற்கு கலிமந்தான் ஆகியவை மலேசியாவின் போர்னியோ எல்லைக்கு தெற்கே அமைந்துள்ளன. இரு நாடுகளின் எல்லையின் நீளம் 2,019.5 கி.மீ.
# மலேசியாவின் எல்லைகள்

## நில எல்லைகள்

### தாய்லாந்து

தாய்லாந்துடனான மலேசியாவின் எல்லையானது தீபகற்ப மலேசியாவின் வடக்கே அமைந்துள்ளது. மேற்கில் மலாக்கா நீரிணை மற்றும் கிழக்கில் தாய்லாந்து வளைகுடா/தென் சீனக் கடல் இடையே இரு நாடுகளின் எல்லை செல்கிறது.  
மலேசியாவின் கெடா, கிளாந்தான், பேராக் மற்றும் பெர்லிஸ் ஆகிய மாநிலங்கள்; தாய்லாந்து மாநிலங்களான நாராதிவாட், சத்துன், சொங்கலா மற்றும் யாலா எனும் மாநிலங்களை எல்லையாகக் கொண்டுள்ளன. இரு நாடுகளின் எல்லையின் நீளம் 646.5 கி.மீ.
# மலேசியாவின் எல்லைகள்

## சர்ச்சைகள்

1995-ஆம் ஆண்டு ஒப்பந்தத்தின் மூலம் மலேசியா - சிங்கப்பூர் நாடுகளுக்கு இடையே ஓர் எல்லை வரையறுக்கப்பட்டது. அதன் பின்னர் அந்த இரு நாடுகளும் அவற்றின் பொதுவான எல்லைகளை வரையறுக்க இன்னும் முறையான ஒப்பந்தம் எதையும் செய்து கொள்ளவில்லை. சிங்கப்பூர் மூன்று கடல் மைல் (6 கி.மீ.) கடல் எல்லையைக் கோருகிறது, மலேசியா 12 கடல் மைல் (22 கி.மீ.) கடல் எல்லையைக் கோருகிறது.  
2008 மே 23-ஆம் தேதி அனைத்துலக நீதிமன்றத்தின் (*International Court of Justice*) தீர்ப்பின்படி பெட்ரா பிராங்கா (*Pedra Branca*) தீவின் இறையாண்மை சிங்கப்பூருக்கு வழங்கப்பட்டது. அந்த வகையில் பெட்ரா பிராங்கா தீவைச் சுற்றியுள்ள மலேசியா - சிங்கப்பூர் கடல் எல்லையின் புதிய பகுதியும் தீர்மானிக்கப்பட வேண்டும்.
# மலேசியாவின் எல்லைகள்

## சர்ச்சைகள்

### பெட்ரா பிராங்கா] தீவு

பெட்ரா பிராங்கா தீவு சிங்கப்பூரின் கிழக்குப் பகுதியில் இருந்து 24 கடல் மைல்கள் (44 கி.மீ.) தொலைவிலும்; மலேசியக் கடற்கரையில் இருந்து தென்கிழக்கே 7.7 கடல் மைல்கள் (14.3 கி.மீ.) தொலைவிலும் அமைந்துள்ளது.  
ஜொகூர் நீரிணையின் மேற்கு நுழைவாயிலில் சிங்கப்பூர் மேற்கொண்ட நிலச் சீரமைப்புப் பணிகள் மூலம் மலேசிய கடல் எல்லைக்குள் ஊடுருவியதாகக் கூறப்படும் சர்ச்சை இன்னும் உள்ளது. அந்தச் சர்ச்சையும் தீர்க்கப்பட வேண்டும்.
# தேசிய நெடுஞ்சாலை 536

**தேசிய நெடுஞ்சாலை 536** (தேநெ **536**)(*National Highway 536*) என்பது இந்தியாவில் தமிழ்நாட்டில் உள்ள ஒரு தேசிய நெடுஞ்சாலை ஆகும். இந்நெடுஞ்சாலை புதுக்கோட்டை மாவட்டம் திருமயத்தினை இராமநாதபுரம் மாவட்டம் இராமநாதபுரம் நகரத்துடன் இணைக்கின்றது. இந்நெடுஞ்சாலையின் மொத்த நீளம் 108 கிலோ மீட்டர் ஆகும்.
# கழஞ்சு

**கழஞ்சு** என்பது பொன் அல்லது நகையை அளக்க பயன்படுத்தப்பட்ட அளவீடு முறையாகும். ஒரு கழஞ்சு 5கிராமாகும். ஒன்றரை கழஞ்சு ஒரு பவுன் எனவும் அழைக்கப்படுகிறது. கழஞ்சு என்ற சொல் பெரும்பாலும் பண்டைய தமிழ்நாட்டில் பயன்படுத்தப்பட்ட சொல்லாகும். பாண்டியர் ஆட்சி காலத்தில் பயன்படுத்தப்பட்டது. இப்போதும் திருநெல்வேலி மாவட்டத்தில் உள்ள கிராமங்களில் புழக்கத்தில் உள்ள சொல் இதுவாகும்...
# தேசிய நெடுஞ்சாலை 948

**தேசிய நெடுஞ்சாலை 948** (முன்பு NH 209)(*National Highway 948*) என்பது இந்தியாவில் தமிழ்நாட்டின் வழிச்செல்லும் தேசிய நெடுஞ்சாலை ஆகும். இது தமிழ்நாட்டில் உள்ள கோயம்புத்தூரையும் பெங்களூரு நகரத்தையும் இணைக்கிறது. இது தேசிய நெடுஞ்சாலை 48<nowiki/>ன் ஒரு பிரிவு சாலை. இது சத்தியமங்கலம் வனவிலங்கு சரணாலயம் வழியாகச் செல்கிறது. வனவிலங்கு சரணாலயத்தின் வழியாகச் செல்லும் இச்சாலை ஒருவழிப்பாதையாகவும், இருவழிப்பாதையாகவும், பல இடங்களில் குறுகலாகவும் உள்ளது. இந்த வழியில் பயணிக்கும் போது வன விலங்குகளைக் காணலாம்.
# தேசிய நெடுஞ்சாலை 948

## வழித்தடம்

| 948 | பெங்களூரு | கோயம்புத்தூர் | கனகபுரா, சிவனஹள்ளி, சாத்தனூர், ஹலகுரு, மாளவள்ளி, கொள்ளேகால், சாம்ராஜநகர், ஹாசனூர், திம்பம் காட், பண்ணாரி, சத்தியமங்கலம், புளியம்பட்டி, அன்னூர், கோவில்பாளையம் | 323 | } |
| --- | --- | --- | --- | --- | --- |
# தேசிய நெடுஞ்சாலை 948

## சந்திப்புகள்

: பெங்களூரு அருகே முனையம்.<
: கனகபுரா அருகே முனையம்
: கொல்லேகல் அருகில்l
: சாம்ராஜ்நகர் அருகில்
: கோயம்புத்தூர் அருகில் முனையம்